2023. július 7-én benyújtott kereset – Washtower IP kontra EUIPO - LG Electronics (WASHTOWER)
(T-376/23. sz. ügy)
A keresetlevél nyelve: angol
Felek
Felperes: Washtower IP BV (Hengelo, Hollandia) (képviselő: L. Fresco ügyvéd)
Alperes: az Európai Unió Szellemi Tulajdoni Hivatala (EUIPO)
A másik fél a fellebbezési tanács előtti eljárásban: LG Electronics, Inc. (Szöul, Koreai Köztársaság)
Az EUIPO előtti eljárás adatai
A vitatott védjegy jogosultja: a felperes
A vitatott védjegy: WASHTOWER európai uniós szóvédjegy – 18 193 675. sz. európai uniós védjegy
Az EUIPO előtti eljárás: törlési eljárás
A megtámadott határozat: az EUIPO ötödik fellebbezési tanácsának 2023. április 26-án hozott határozata (R 412/2022-5. sz. ügy)
Kereseti kérelmek
A felperes azt kéri, hogy a Törvényszék:
helyezze hatályon kívül a megtámadott határozatot, és utasítsa el az LG Electronics törlési kérelmét, vagy másodlagosan helyezze hatályon kívül a fenti határozatot és utalja vissza az ügyet a fellebbezési tanács elé;
az EUIPO-t és az eljárásban részt vevő másik felet kötelezze a saját költségeik és a felperes költségeinek viselésére.
Jogalapok
Az (EU) 2017/1001 európai parlamenti és tanácsi rendelet 7. cikke (1) bekezdése b) pontjának megsértése;
az ( EU) 2017/1001 európai parlamenti és tanácsi rendelet 7. cikke (1) bekezdése c) pontjának megsértése.
____________